

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

**OGRES NOVADA PAŠVALDĪBAS**

**FINANŠU KOMITEJAS ĀRKĀRTAS SĒDES PROTOKOLS**

|  |  |
| --- | --- |
| 2025. gada 27. jūnijs | **Nr.**1 |

Ogrē, Brīvības ielā 33

Sēde sasaukta pulksten 16.30

Sēdi atklāj pulksten 16.30

Sēdi vada: Finanšu komitejas priekšsēdētājs Egils Helmanis

Sēdi protokolē: Ogres novada pašvaldības centrālās administrācijas Kancelejas vadītāja vietniece Santa Hermane-Kondrova

Piedalās komitejas locekļi: Andris Krauja, Pāvels Kotāns, Gints Sīviņš, Jānis Iklāvs, Dace Veiliņa, Ilmārs Zemnieks, Atvars Lakstīgala, Dace Kļaviņa, Raivis Ūzuls, Rūdolfs Kudļa, Mariss Martinsons, Santa Ločmele.

Piedalās deputāti: Artūrs Mangulis, Raivis Rubīns, Kārlis Ansons, Matīss Mežaks, Dzirkstīte Žindiga, Sarmīte Ozoliņa, Iluta Jansone, Uldis Skudra, Kārlis Avotiņš.

Nepiedalās deputāti: Jānis Siliņš – cits iemesls.

Piedalās pašvaldības darbinieki un uzaicinātie: Ogres novada pašvaldības izpilddirektors Pēteris Špakovskis, Izpilddirektora vietniece Dana Bārbale, Kancelejas vadītāja Ingūna Šubrovska, Informācijas sistēmu un tehnoloģiju nodaļas datorsistēmu un datortīklu administrators Kaspars Vilcāns, Informācijas sistēmu un tehnoloģiju nodaļas datorsistēmu un datortīklu administrators Artūrs Beitiks.

**SĒDES DARBA KĀRTĪBA:**

1. Finanšu komitejas priekšsēdētāja vietnieku vēlēšanas

**Finanšu** **komitejas priekšsēdētāja vietnieku vēlēšanas**

Lēmuma projekta ziņotājs - Dana Bārbale

***E. Helmanis*** *izvirza Finanšu komitejas priekšsēdētāja vietnieku amatam deputātus Andri Krauju un Pāvelu Kotānu.*

***D. Bārbale*** *atvainojas par pārrakstīšanās kļūdu un lūdz veikt labojumus sagatavotā lēmumprojekta lemjošās daļas 2.punktā - ciparu otrais aizstāt ar pirmais, aicina lēmumprojektā mainīt punktu secību, norādot, ka 1.punktā tiek ievēlēts domes priekšsēdētāja 1.vietnieks, 2.punktā tiek ievēlēts domes priekšsēdētāja 2.vietnieks, attiecīgi 3. un 4.punktā tiek noteikta ievēlēto domes priekšsēdētāju vietnieku atlīdzība. Secīgi mainās 5.punktā minētā atsauce uz punktiem, kas būtu trešais un ceturtais.*

***E. Helmanis*** *aicina izvirzīt vēl kandidātus Finanšu komitejas priekšsēdētāja vietnieka amatam.*

***M. Martinsons*** *informē, kā jau pirmajā domes sēdē tas tika pieminēts, šāds komiteju sadalījums nav proporcionāls atbilstoši normatīvajiem aktiem, līdz ar to par amatpersonām komitejās nevarēšu balsot PAR, jo tās nav tiesīgi ievēlētas.*

***D. Kļaviņa*** *lūdz abiem Finanšu komitejas priekšsēdētāja vietnieka amatu kandidātiem*

*īsi izteikties par zināšanām finanšu jomā, kādu saredz savu darbību kā Finanšu komitejas priekšsēdētāja vietnieki, nosaucot savus pirmos darbus vai vairāk.*

***A. Krauja un P. Kotāns*** *izsaka viedokli par uzdoto jautājumu.*

***S. Ločmele*** *norāda, ka Finanšu komitejas priekšsēdētāja 1.vietnieks ir arī domes priekšsēdētāja vietnieks, kas ir algots amats. Lēmumā tiek paredzēts, ka arī Finanšu komitejas priekšsēdētāja 1.vietnieks ir algots amats. Lūdz skaidrojumu, vai tā drīkst darīt.*

***D. Bārbale*** *informē, ka lēmumprojekts tika sagatavots, nezinot, kurš no komitejas locekļiem tiks izvirzīts šim amatam. Ja tiks ievēlēts kandidāts, kurš ir arī domes priekšsēdētāja vietnieks, tiks veiktas lēmumprojekta korekcijas, nosakot, ka Finanšu komitejas priekšsēdētāja vietniekam A. Kraujam atlīdzība par darbu Finanšu komitejas priekšsēdētāja vietnieka amatā netiek noteikta.*

Pamatojoties uz Pašvaldību likuma 40. panta ceturto daļu, Ogres novada pašvaldības 2024. gada 27. jūnija saistošo noteikumu Nr. 25/2024 “Ogres novada pašvaldības nolikums” 25. un 26. punktu, Ogres novada pašvaldības 2024. gada 30. maija iekšējo noteikumu Nr. 50/2024 “Ogres novada pašvaldības domes deputātu atlīdzības izmaksāšanas un ar deputāta darbību saistīto izdevumu atlīdzināšanas kartība” 8.2. apakšpunktu,

**balsojot: ar 9 balsīm “Par” (Egils Helmanis, Andris Krauja, Pāvels Kotāns, Gints Sīviņš, Jānis Iklāvs, Dace Veiliņa, Ilmārs Zemnieks, Atvars Lakstīgala, Raivis Ūzuls), ar 4 balsīm “Pret” (Dace Kļaviņa, Rūdolfs Kudļa, Mariss Martinsons, Santa Ločmele), “Atturas” – nav, “Nepiedalās” nav,**

Ogres novada pašvaldības Finanšu komiteja **NOLEMJ:**

1. **Ievēlēt** Ogres novada pašvaldības domes deputātu **Andri Krauju** par Ogres novada pašvaldības Finanšu komitejas (turpmāk – Finanšu komiteja) priekšsēdētāja 1. vietnieku.

2. **Ievēlēt** Ogres novada pašvaldības domes deputātu **Pāvelu Kotānu** par Ogres novada pašvaldības Finanšu komitejas priekšsēdētāja 2. vietnieku.

3. Finanšu komitejas priekšsēdētāja vietniekam **Andrim Kraujam** atlīdzība par darbu Finanšu komitejas priekšsēdētāja vietnieka amatā netiek noteikta.

4. Noteikt Finanšu komitejas priekšsēdētāja vietniekam **Pāvelam Kotānam** mēnešalgu 1500 eiro (viens tūkstotis pieci simti eiro) apmērā.

5. **Kontroli** par lēmuma 3. un 4. punkta izpildi uzdot Ogres novada pašvaldības izpilddirektoram.

Sēdi slēdz pulksten 16:41

|  |  |  |  |
| --- | --- | --- | --- |
| Sēdes vadītājs, Finanšu komitejas priekšsēdētājs   |  |  | | --- | --- | | Protokolēja, Kancelejas vadītāja vietniece |  | | Egils Helmanis  Santa Hermane-Kondrova |

ŠIS DOKUMENTS IR PARAKSTĪTS AR DROŠU

ELEKTRONISKO PARAKSTU UN SATUR LAIKA ZĪMOGU